CELEX: C2004/262/99
Language: fi
Date: 2004-10-23 00:00:00
Title: Asia T-342/04: Herta Adamin 9.8.2004 Euroopan yhteisöjen komissiota vastaan nostama kanne

23.10.2004   
            
            
               FI
            
            
               Euroopan unionin virallinen lehti
            
            
               C 262/54
            
         Herta Adamin 9.8.2004 Euroopan yhteisöjen komissiota vastaan nostama kanne
   (Asia T-342/04)
   (2004/C 262/99)
   Oikeudenkäyntikieli: ranska
   Herta Adam, kotipaikka Bryssel, on nostanut 9.8.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajajat Sébastien Orlandi, Albert Coolen, Jean-Noël Louis ja Etienne Marchal, ja prosessiosoite on Luxemburgissa.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa komission tekemän päätöksen, jolla on hylätty kantajan oikeus henkilöstösääntöjen VII liitteen 4 artiklan 1 kohdan a alakohdassa säädettyyn ulkomaankorvaukseen;
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut:
   Kanteensa tueksi kantaja vetoaa henkilöstösääntöjen VII liitteen 4 artiklan rikkomiseen siltä osin kuin komissio ei ole katsonut ajanjaksoa, jolloin hän työskenteli erään Saksan osavaltion edustustossa Brysselissä, olosuhteeksi, joka aiheutui toiselle valtiolle suoritetuista palveluksista. Kantaja vetoaa lisäksi yhdenvertaisen kohtelun periaatteen loukkaamiseen.